అమేలియా కెర్

అమేలియా షార్లెట్ కెర్ (జననం 2000, అక్టోబరు 13) న్యూజీలాండ్ క్రికెట్ క్రీడాకారిణి. ప్రస్తుతం వెల్లింగ్టన్, న్యూజీలాండ్ తరపున ఆడుతున్నది. 2018, జూన్ 13న, కెర్ ఒక మహిళల వన్డే మ్యాచ్‌లో అత్యధిక వ్యక్తిగత స్కోరును నమోదు చేసింది. ఐర్లాండ్‌పై 232 నాటౌట్ స్కోర్ చేయడంతో వన్డే ఇంటర్నేషనల్ క్రికెట్‌లో డబుల్ సెంచరీ సాధించిన అతి పిన్న వయస్కులైన క్రికెటర్ (పురుషుడు లేదా స్త్రీ)గా నిలిచింది. ఈ డబుల్ సెంచరీ వన్దేల మొత్తంలో మూడవ అత్యధిక వ్యక్తిగత స్కోరు, న్యూజీలాండ్ ఆటగాళ్ళలో రెండవ అత్యధికం, మహిళల వన్డేలో అత్యధికం. తర్వాత అదే మ్యాచ్‌లో, 17 పరుగులిచ్చి 5 వికెట్లు తీసింది.

క్రికెట్ రంగం 
2018 ఆగస్టులో, గత నెలల్లో ఐర్లాండ్, ఇంగ్లండ్ పర్యటనల తర్వాత, న్యూజీలాండ్ క్రికెట్ ద్వారా ఆమెకు సెంట్రల్ కాంట్రాక్ట్ లభించింది. 2018 అక్టోబరులో, వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్ కోసం న్యూజీలాండ్ జట్టులో ఎంపికైంది. టోర్నమెంట్‌కు ముందు, జట్టులో చూడవలసిన క్రీడాకారిణిగా పేరుపొందింది.

2019 మార్చిలో, వార్షిక న్యూజీలాండ్ క్రికెట్ అవార్డులలో ఏఎన్జెడ్ ఇంటర్నేషనల్ ఉమెన్స్ వన్డే ప్లేయర్ ఆఫ్ ది ఇయర్‌గా ఎంపికైంది. 2020 జనవరిలో, ఆస్ట్రేలియాలో జరిగిన 2020 ఐసీసీ మహిళల టీ20 ప్రపంచ కప్ కోసం న్యూజీలాండ్ జట్టులో ఆమె పేరు పొందింది. 2022 ఫిబ్రవరిలో, న్యూజీలాండ్‌లో జరిగిన 2022 మహిళల క్రికెట్ ప్రపంచ కప్ కోసం న్యూజీలాండ్ జట్టులో ఆమె ఎంపికైంది.

2022 ఏప్రిల్ లో, ది హండ్రెడ్ 2022 సీజన్ కోసం ఆమెను లండన్ స్పిరిట్ కొనుగోలు చేసింది. 2022 జూన్ లో, ఇంగ్లాండ్‌లోని బర్మింగ్‌హామ్‌లో 2022 కామన్వెల్త్ గేమ్స్‌లో క్రికెట్ టోర్నమెంట్ కోసం న్యూజీలాండ్ జట్టులో కెర్ ఎంపికయ్యాడు.

2023లో మహిళల ప్రీమియర్ లీగ్ ప్రారంభ సీజన్‌లో, కెర్‌ను ముంబై ఇండియన్స్ 1 కోటి ధరతో కొనుగోలు చేసింది.

మూలాలు

బాహ్య లింకులు 

 

న్యూజీలాండ్ మహిళా క్రికెట్ క్రీడాకారులు
జీవిస్తున్న ప్రజలు
2000 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ టీ20 క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు